**Litér Község Önkormányzata Képviselő-testületének**

**14/2016.(XI.30.) önkormányzati rendelete**

**a magánszemély kommunális adójáról[[1]](#footnote-1)**

Litér Község Önkormányzatának Képviselőtestülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés h) pontjában meghatározott feladatkörében eljárva a következőket rendeli el:

1.§ E rendelet alkalmazásában

a) é*letvitelszerű* ottlakás azt jelenti, hogy a lakás a magánszemély otthona, máshol nincs olyan lakása, amelyet ténylegesen, rendeltetésszerűen használ,

b) f*iatal felnőtt* az a nagykorú személy, aki a 24. évét nem töltötte be.

2. §[[2]](#footnote-2) Mentes az adó alól

a) az a magánszemély tulajdonában lévő vállalkozás céljára használt építmény, építmény rész, amelyben az adóévben bármilyen időtartamig a vállalkozó vállalkozói tevékenységet végzett mely után a tulajdonosnak építményadó fizetési kötelezettsége áll fenn,

b) valamennyi külterületi építmény és külterületi telek

c) adóztatott családi házzal együtt egy helyrajzi szám alatt álló garázs,

d) az állattartást szolgáló épület, valamint az ehhez kapcsolódó raktárak, tárolók, továbbá a növénytermesztéshez kapcsolódó tároló épületek (pl. műtrágya tároló, magtárak, stb.)

e) az építményadó fizetési kötelezettséggel terhelt lakás,

f) a szükséglakás,

g) a közigazgatási területen belül azon telek, amely a Településrendezési Terv alapján beépítésre nem alkalmas.

3. § (1) Mentesül az adó megfizetése alól:

a) aki a szociális igazgatásról és szociális ellátásokról szóló 1993. évi III. törvény alapján (a továbbiakban: Szt) aktív korúak ellátásában részesül, vagy

b) aki a Litér Község Önkormányzat Képviselő-testületének a 4/2015. (II.27.) önkormányzati rendelete alapján (a továbbiakban: helyi rendelet) lakhatáshoz kapcsolódó rendszeres kiadások támogatásban részesül, vagy

c) aki a helyi rendelet alapján ápolási települési támogatásban részesül, vagy

d) az Szt. alapján ápolási díjra jogosult, vagy

e) aki a tárgyévben betölti a 70. életévét, és ténylegesen egyedül él, valamint a jövedelme nem haladja meg az öregségi nyugdíj mindenkori legkisebb összegének 400 %-át.

(2) 50 %-os kedvezményben részesülnek:

a) azok a házaspárok, akik ténylegesen életvitelszerűen közös háztartásban élnek, és legalább egyikük a tárgyévben betölti a 70. életévét, és az egy főre jutó jövedelmük nem haladja meg az öregségi nyugdíj mindenkori legkisebb összegének 300 %-át, vagy

b) a rendszeres gyermekvédelmi kedvezményben részesülő gyermek szülője, illetve saját jogán részesülő fiatal felnőtt.

(3) Az adómentesség arra az adótárgyra illeti meg az adóalanyt, amelyben életvitelszerűen lakik.

4. § (1) Az adómentesség több lakástulajdon, bérlemény esetében egyetlen lakás után sem illeti meg az adóalanyt.

(2) Adómentesség nem illeti meg azt az adóalanyt, aki az adóköteles lakást hasznosítja.

(3) Adómentességet az arra való jogosultság keletkezését követő évtől kell alkalmazni, vagy a megszűnését következő évtől kell megszüntetni.

(4) Adómentesség megállapításához az 3.§ (1) bekezdés a) és d) pontjához az ellátásáról szóló megállapító határozat benyújtása szükséges.

(5) Nincs szükség igazolásra azon adatok tekintetében, melyek a Litéri Közös Önkormányzati Hivatal nyilvántartásaiban fellelhetőek.

(6) A 3.§ (1) bekezdés e) pontjában, valamint a 3.§ (2) bekezdés a) pontjában meghatározott esetben a Nyugdíjfolyósító Igazgatóság igazolása szükséges a nyugdíj összegéről.

5. § (1) Az adó mértéke

a) lakás céljára szolgáló építmény esetén: 12 000 Ft/adótárgy/év

b) nem magánszemély tulajdonában lévő lakás bérleti joga esetén: 12 000 Ft/adótárgy/év

c) nem lakás céljára szolgáló építmény esetén: 12 000 Ft/adótárgy/év

d) telek esetén: 6 000 Ft/adótárgy/év

6. § Jelen rendelet 2017. január 1-jén lép hatályba.

Szedlák Attila Bencze Éva

polgármester jegyző

1. Egységes szerkezet [↑](#footnote-ref-1)
2. Módosította a 17/2017.(XI.28.) önkormányzati rendelet [↑](#footnote-ref-2)